b"\n_START_ARTICLE_\nPaul Yoshigoro Taguchi\n_START_SECTION_\nBiografia\n_START_PARAGRAPH_\nTaguchi va n\xc3\xa9ixer a Sotome, Nagasaki (avui part de la ciutat de Nagasaki). Despr\xc3\xa9s de graduar-se a la Universitat Sant Tom\xc3\xa0s del Jap\xc3\xb3 estudi\xc3\xa0 a la Universitat Pontif\xc3\xadcia Urbaniana i a la Ateneu Pontifici S. Apollinare a Roma, on va ser ordenat al presbiterat el 22 de desembre de 1928. En acabar els seus estudis al 1931, torn\xc3\xa0 a l'arquebisbat de T\xc3\xb2quio, on serv\xc3\xad com a professor del seminari i com a director general del Centre Cat\xc3\xb2lic de Premsa fins al 1936. Des de 1936 a 1940 va ser secretari de la delegaci\xc3\xb3 apost\xc3\xb2lica al Jap\xc3\xb3._NEWLINE_El 25 de novembre de 1941 Taguchi va ser nomenat bisbe d'Osaka pel Papa Pius XII. Reb\xc3\xa9 la consagraci\xc3\xb3 episcopal el 14 de febrer seg\xc3\xbcent de mans de l'arquebisbe Paolo Marella, amb l'arquebisbe Peter Doi i el bisbe Johannes Ross S.J. servint com a coconsagradors, a la catedral de T\xc3\xb2quio._NEWLINE_Assist\xc3\xad al Concili Vatic\xc3\xa0 II entre 1962 i 1965, i va ser promogut al rang d'arquebisbe metropolit\xc3\xa0 el 24 de juliol de 1969. Tamb\xc3\xa9 serv\xc3\xad com a President de la Confer\xc3\xa8ncia Episcopal del Jap\xc3\xb3 entre 1970 i 1978._NEWLINE_El Papa Pau VI el cre\xc3\xa0 cardenal amb el t\xc3\xadtol de cardenal prevere de Santa Maria in Via al consistori del 5 de mar\xc3\xa7 de 1973._NEWLINE_Taguchi va morir a Osaka, als 75 anys; sent enterrat a la catedral de Santa Maria Verge d'Osaka."